PRITARTA

Plungės rajono savivaldybės tarybos

2024 m. lapkričio 28 d. sprendimu Nr.T1-

**JUNGTINĖS VEIKLOS SUTARTIS DĖL SĄLYGŲ VERSLUI GERINIMO BENDRŲ VEIKSMŲ TELŠIŲ REGIONO FUNKCINĖJE ZONOJE**

2024 m. \_\_\_\_\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_

(vieta)

Vadovaudamosi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas), 48.2 punktu ir įgyvendindamos 2024–2029 m. Telšių regiono funkcinės zonos strategiją (toliau – Strategija), patvirtintą Mažeikių rajono savivaldybės tarybos 2024 m. gegužės 30 d. sprendimu   
Nr. T1-177 „Dėl 2024–2029 m. Telšių regiono funkcinės zonos strategijos patvirtinimo“, Plungės rajono savivaldybės tarybos 2024 m. gegužės 30 d. sprendimu Nr. T1-144 „Dėl 2024–2029 m. Telšių regiono funkcinės zonos strategijos patvirtinimo“, Rietavo savivaldybės tarybos 2024 m. gegužės 30 d. sprendimu Nr. T1-86 „Dėl 2024–2029 m. Telšių regiono funkcinės zonos strategijos patvirtinimo“ ir Telšių rajono savivaldybės tarybos 2024 m. gegužės 30 d. sprendimu Nr. T1-215 „Dėl 2024–2029 m. Telšių regiono funkcinės zonos strategijos patvirtinimo“, ir joje numatytą veiksmą 1.2.1 „Jungtinės veiklos sutarties dėl sąlygų verslui gerinimo bendrų veiksmų Telšių regiono funkcinėje zonoje sudarymas“,

Rietavo savivaldybė, atstovaujama savivaldybės mero Antano Černeckio, veikiančio pagal Rietavo savivaldybės tarybos 2024 m. ........... .. d. savivaldybės tarybos sprendimu Nr. ....... „Dėl ..........................................“ suteiktą įgaliojimą, (toliau – Koordinatorius)

ir

Mažeikių rajono savivaldybė, atstovaujama savivaldybės merės Rūtos Matulaitienės, veikiančios pagal Mažeikių rajono savivaldybės tarybos 2024 m. ....... .. d. savivaldybės tarybos sprendimu Nr. ........ „Dėl.....................................“ suteiktą įgaliojimą, (toliau – 1 Partneris)

ir

Plungės rajono savivaldybė, atstovaujama savivaldybės mero Audriaus Klišonio, veikiančio pagal Plungės rajono savivaldybės tarybos 2024 m. .......... .. d. savivaldybės tarybos sprendimu Nr. ........ „Dėl ..................................“ suteiktą įgaliojimą, (toliau – 2 Partneris)

ir

Telšių rajono savivaldybė, atstovaujama savivaldybės mero Tomo Katkaus, veikiančio pagal Telšių rajono savivaldybės tarybos 2024 m. ........ .. d. savivaldybės tarybos sprendimu Nr. ...... „Dėl ................... suteiktą įgaliojimą, (toliau – 3 Partneris)

toliau kartu vadinamos Šalimis arba Partneriais, o kiekviena atskirai Šalimi arba Partneriu, siekdamos didinti verslo infrastruktūros ir (ar) paslaugų tinklo efektyvumą ir užtikrinti, kad šia infrastruktūra ir paslaugomis galėtų naudotis visi Partnerių gyventojai, įvertinusios tai, kad tikslinga veikti bendrai, rodydamos gerą valią bei vadovaudamosi teisingumo, protingumo ir sąžiningumo principais, susitarė ir sudarė šią Jungtinės veiklos sutartį (toliau – **Sutartis**):

**I SKYRIUS**

**SUTARTIES DALYKAS**

1.1. Šia Sutartimi Šalys susitaria bendrai vykdyti 2024–2029 m. Telšių regiono funkcinės zonos strategijoje numatytą sąlygų verslui gerinimą (toliau – Paslauga):

1.1.1. valdyti, organizuoti ir koordinuoti veiklą;

1.1.2. populiarinti ir palaikyti verslo skatinimo skaitmeninį įrankį, užtikrinantį bendrą rinkodarą, leidžiančią tinkamai pristatyti verslo plėtrai skirtas naujas erdves ir investicijoms skirtus sklypus;

1.1.3. viešinti ir populiarinti sukurtus verslo skatinimo produktus, vykdyti būtinus tyrimus, rinkos analizę, identifikuoti potencialius investuotojus; vykdyti investicijų pritraukimo kampanijas ir reklamą; investicijų pritraukimo renginius; gerinti teisinę aplinką (supaprastinti teisės aktus), užtikrinant palankią teisinę aplinką investicijoms; bendradarbiauti su investicijų fondais ir verslo asociacijomis ir pan.

1.2. Šalys, siekdamos 1.1. punkte nurodyto tikslo, Sutartyje nurodytomis sąlygomis ir tvarka, sujungdamos Sutarties II skyriuje įvardytą darbą ir žinias, kitus piniginius ir nepiniginius įnašus (toliau kartu – Įnašai), įsipareigoja vykdyti/įgyvendinti Sutarties 1 priede įvardintas veiklas.

1.3. Šioje Sutartyje numatytiems įsipareigojimams vykdyti naujas juridinis asmuo, registruotinas Lietuvos Respublikos įstatymų nustatyta tvarka, nebus sukuriamas.

**II SKYRIUS**

**ŠALIŲ ĮNAŠAI**

2.1. Šalys susitaria, jog įnašai turtu nėra daromi, išskyrus Sutartyje aptartus atvejus. Kiti Šalių įnašai bus tokie:

**2.1.1. Koordinatoriaus įnašas:**

2.1.1.1. žmogiškieji ištekliai, žinios, kvalifikacija ir patirtis;

2.1.1.2. paslaugai įgyvendinti skirtų atsakingų darbuotojų darbo laikas;

**2.1.2. Partnerių įnašai:**

2.1.2.1. žmogiškieji ištekliai, žinios, kvalifikacija ir patirtis;

2.1.2.2. paslaugai įgyvendinti skirtų atsakingų darbuotojų darbo laikas.

2.2. Šalys nustato, kad kiekvienas Partneris paramos (Europos Sąjungos fondų ir Lietuvos Respublikos valstybės biudžeto bendrojo finansavimo lėšomis) ir savivaldybės biudžeto lėšomis finansuoja jo atsakomybei numatytų veiklų pagal 1 priedą įgyvendinimą:

2.2.1. Šalys įsipareigoja teikti atskirus projektų įgyvendinimo planus (toliau – Paraiška arba Paraiškos) veikloms, priskirtoms jų atsakomybei pagal Sutarties 1 priedą, įgyvendinti, taip pat užtikrinti Paslaugos veiklų tęstinumą Partnerių su Centrine projektų valdymo agentūra paramos pasirašytose paramos sutartyse nustatyta tvarka.

2.3. Šalys susitaria, kad gautos paramos lėšos bus naudojamos išimtinai Paslaugai įgyvendinti.

2.4. Kiekviena iš Šalių padengia savo patirtas išlaidas.

**III SKYRIUS**

**BENDRŲ REIKALŲ TVARKYMAS**

3.1. Šalys susitaria, kad Koordinatorius vadovaus Šalių jungtinei veiklai ir atstovaus Šalims įgyvendinant numatytą Paslaugą.

3.2. Partneriai susitaria, kad Koordinatoriaus paskirta ir įgaliota atstovė Lina Ulozienė, Rietavo savivaldybės administracijos Ūkio plėtros ir investicijų skyriaus vedėja (tel. Nr. +370 448 73 214, mob. +370 674 82 426; el. p. [lina.uloziene@rietavas.lt](mailto:lina.uloziene@rietavas.lt)), vadovauja Partnerių jungtinei veiklai ir yra Šalių įgaliota atstovauti Šalims santykiuose su trečiaisiais asmenimis tiek, kiek susiję su jungtine veikla, šios Sutarties vykdymu ir Paslaugos įgyvendinimu, bei atlikti visus su tuo susijusius veiksmus, organizuoti dokumentų, taip pat sutarčių ir susitarimų su trečiaisiais asmenimis, pasirašymą, atlikti visus kitus būtinus veiksmus, reikalingus Paslaugai įgyvendinti, ir atstovauti Šalims Paslaugos įgyvendinimo metu. Šalys įgalioja šiame punkte numatytą atstovą veikti Šalių vardu ir susitaria, kad šiam asmeniui atskiras Šalių įgaliojimas nebus išduodamas. Jeigu šiame punkte numatytas atsakingas asmuo keičiamas, tai bus įforminama atskiru Šalių susitarimu.

3.3. Šalys taip pat susitaria, kad už tiekėjų parinkimą, prekių, paslaugų bei darbų pirkimų organizavimą bus atsakingas kiekvienas iš Partnerių atskirai.

3.4. Tuo atveju, jei Paslaugai įgyvendinti reikalingos prekės, paslaugos ar darbai turi būti įsigyjami vadovaujantis Lietuvos Respublikos viešųjų pirkimų įstatymo reikalavimais arba kitų, pirkimus reguliuojančių teisės aktų, reikalavimais, kai Viešųjų pirkimų įstatymas netaikomas, Šalis, kuri vykdys atitinkamą pirkimą, įsipareigoja laikytis visų teisės aktų numatytų reikalavimų.

3.5. Partneris turi teisę vieną kartą per einamuosius metus šios Sutarties galiojimo metu pareikalauti Koordinatoriaus pateikti raštu ir (arba) žodžiu duomenis ir informaciją apie jungtinės veiklos įgyvendinimą ir eigą, taip pat pateikti susipažinti bet kokius su jungtinės veiklos vykdymu susijusius dokumentus ir kitą informaciją, įskaitant finansines ataskaitas, ar jų kopijas, o Koordinatorius įsipareigoja pateikti tokias ataskaitas, informaciją, dokumentus ar jų kopijas kaip galima greičiau.

3.6. Partneriai įsipareigoja teikti vienas kitam pagalbą visais organizaciniais ir administraciniais klausimais, susijusiais su šios Sutarties vykdymu, atsižvelgti į kiekvieno rekomendacijas ir pasiūlymus dėl bendros veiklos bei visokeriopai bendradarbiauti ir konsultuotis vykdant šią Sutartį bei įgyvendinant Paslaugą.

3.7. Šalys susitaria neužsiimti veikla, kuri galėtų trukdyti bendriems tikslams pasiekti, bei susilaikyti nuo bet kokių kitų veiksmų, galinčių turėti neigiamos įtakos bendrai veiklai, Paslaugai ir šiai Sutarčiai įgyvendinti.

**IV SKYRIUS**

**ŠALIŲ TEISĖS IR ĮSIPAREIGOJIMAI**

**4.1. Koordinatorius įsipareigoja:**

4.1.1. vykdyti Šaliai priskirtas veiklas, kaip tai numatyta šios Sutarties 1 priede;

4.1.2. vystyti sukurtą verslo skatinimo skaitmeninį įrankį ir taikyti sukurtų verslo skatinimo produktų viešinimo (išmaniųjų technologijų diegimas, tyrimai, informavimas ir komunikacija) priemones, užtikrinti už verslo rinkodarą atsakingų darbuotojų mokymus, teikti duomenis verslo skatinimo skaitmeniniam įrankiui palaikyti;

4.1.3. teikti parengtą informaciją apie verslo plėtrai skirtas naujas erdves, investicijoms skirtus sklypus ir naujai sukurtus verslo skatinimo produktus VšĮ „Investuok Lietuvoje“, besirūpinančiai Lietuvos, kaip konkurencingos ir investicijoms patrauklios šalies pristatymu ir „pardavimu“ tarptautinei verslo bendruomenei;

4.1.4. atsakyti už savo paslaugų ir darbų kokybę bei garantinių įsipareigojimų vykdymą;

4.1.5. vieną kartą per ketvirtį organizuoti susitikimus, kurių metu būtų aptariamos kiekvieno Partnerio veiklos, rezultatai ir pasiekimai;

4.1.6. teikti 2024–2029 m. Telšių regiono funkcinės zonos strategijos koordinatoriui – Plungės rajono savivaldybės administracijai – informaciją, susijusią su Sutartyje numatytų įsipareigojimų vykdymu;

4.1.7. bet kokią veiklą derinti su šios Sutarties nuostatomis, laiku ir tinkamai šalinti visus trūkumus bei pažeidimus, įskaitant tuos, kurie yra nustatyti Paslaugą prižiūrinčių institucijų.

**4.2. Koordinatorius turi teisę:**

4.2.1. veikti Šalių vardu, sudaryti sutartis, sandorius su trečiaisiais asmenimis, prisiimti įsipareigojimus prieš trečiuosius asmenis, kurie yra numatyti šioje Sutartyje arba yra būtini siekiant ekonomiškai įgyvendinti Paslaugą;

4.2.2. kreiptis į Partnerį su prašymu atlikti teisės aktų ar Šalių susitarimu jo kompetencijai priskirtus veiksmus, susijusius su Paslaugos įgyvendinimu ir paramos sutartyje numatytu laikotarpiu po Paslaugos įgyvendinimo laikotarpio pabaigos;

4.2.3. kontroliuoti trečiųjų asmenų atliekamus veiksmus, susijusius su Paslaugos įgyvendinimu, bei taikyti jiems sutartinę atsakomybę;

4.2.4. naudotis Paslaugos rezultatais, gautais jį įgyvendinus.

**4.3. Partneris turi teisę:**

4.3.1. teikti pasiūlymus ir rekomendacijas dėl bendros veiklos įgyvendinant Paslaugą;

4.3.2. naudotis Paslaugos rezultatais, gautais ją įgyvendinus.

**4.4. Partneris įsipareigoja:**

4.4.1. skirti atsakingą darbuotoją (-us), dalyvausiantį (-čius) vykdant veiklas ir įgyvendinant Paslaugą;

4.4.2. laiku ir tinkamai atsakyti į Koordinatoriaus ir (arba) institucijų klausimus, prašymus, pretenzijas, kurie būtini siekiant tinkamai vykdyti šią Sutartį;

4.4.3. teikti duomenis ir dokumentus, kurie yra būtini siekiant tinkamai įgyvendinti Paslaugą;

4.4.4. vykdyti informavimą apie Paslaugą bei bendradarbiauti vykdant viešinimo veiksmus kaip numatyta teisės aktuose. Informaciją taip pat skelbti savo ir pavaldžių įstaigų interneto puslapiuose;

4.4.5. deleguoti atsakingus specialistus dalyvauti viešinimo ir komunikacijos veiksmų įgyvendinime;

4.4.6. informuoti apie objektų, numatytų šios Sutarties 1 priede, pasikeitimus, veiklos keitimus ir kitą aktualią informaciją.

**V SKYRIUS**

**BENDRA ŠALIŲ VEIKLA**

5.1. Šalys įsipareigoja bendrai įgyvendinti Paslaugos numatytus tikslus pagal Sutarties 1 priede išvardintas veiklas.

5.2. Šalys, vykdydamos šią Sutartį, užtikrina ir tai, kad kiekvieno įgyvendinto Paslaugos uždavinio naudą gaus tikslinės grupės dviejose ar daugiau socialiniais ir (ar) ekonominiais ryšiais susijusiose arba potencialiai tokius ryšius galinčiose suformuoti savivaldybėse. Vykdant Sutartį Šalys bendrai naudoja materialinius, organizacinius, žmogiškuosius ir (ar) finansinius išteklius.

5.3. Šalys įsipareigoja po Paslaugos įgyvendinimo bendras paslaugos teikimui būtinas išlaidas dalinti taip:

5.3.1. Mažeikių rajono savivaldybei – 32,4 proc.;

5.3.2. Plungės rajono savivaldybei – 25,6 proc.;

5.3.3. Rietavo savivaldybei – 10,0 proc.;

5.3.4. Telšių rajono savivaldybei – 32,0 proc.

**VI SKYRIUS**

**ŠALIŲ ATSAKOMYBĖ**

6.1. Šalys yra atsakingos už bendras Partnerių jungtinės veiklos nesutartines prievoles solidariai.

6.2. Už Sutarties vykdymą ir įgyvendinimą kiekviena Šalis atsako pagal šioje Sutartyje prisiimtus įsipareigojimus proporcingai savo įnašo dalies dydžiui.

6.3. Nepaisant Šalių solidarios atsakomybės prieš trečiuosius asmenis, Šalys susitaria, kad išlaidos ir nuostoliai, atsiradę dėl vienos iš Šalių kaltų veiksmų ar neveikimo, tenka šiai Šaliai ir turi būti jos visiškai atlyginti. Šalis, nepagrįstai vengusi ir (arba) atsisakiusi vykdyti Sutartį ar realiai jos nevykdanti, yra kaltoji Šalis. Nukentėjusioji (-osios) Šalis (-ys) taip pat turi teisę apriboti kaltosios Šalies naudojimosi Projekto rezultatais teisę. Kiekvienu atveju kaltės dydis (reikšmingumas) ir konkretūs apribojimai nustatomi Šalių susitarimu ar, nesant galimybės susitarti, nepriklausomo eksperto išvada.

6.4. Kiekviena Šalis yra individualiai atsakinga už savo įnašo tikslumą ir adekvatumą, savo darbuotojus bei rezultatus.

**VII SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

7.1. Sutartis įsigalioja nuo jos pasirašymo momento ir galioja iki visų įsipareigojimų įvykdymo arba iki šios Sutarties nutraukimo joje nurodytomis sąlygomis ir tvarka.

7.2. Sutartis gali būti keičiama arba papildoma tik visų Šalių rašytiniu susitarimu, kuris tampa neatsiejama Sutarties dalimi.

7.3. Sutartis gali būti nutraukiama Lietuvos Respublikos civilinio kodekso nustatyta tvarka. Šalis, inicijuojanti Sutarties nutraukimą, įsipareigoja padengti visus susidariusius finansinius nuostolius dėl Sutarties nutraukimo.

7.4. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitoms Šalims motyvuotą raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas (jei tokio pobūdžio prašymą galima pagrįsti dokumentais). Į pateiktą prašymą pakeisti atitinkamą Sutarties sąlygą kitos Šalys motyvuotai atsako ne vėliau kaip per 20 (dvidešimt) kalendorinių dienų. Šalims nesutarus dėl Sutarties sąlygų keitimo, Sutartis nekeičiama.

7.5. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies ar įsipareigojimų įvykdymą.

7.6. Jeigu Sutartis vienos Šalies nevykdoma arba netinkamai vykdoma, kitos Šalys gali inicijuoti Sutarties nutraukimą.

7.7. Ginčai ar kiti nesutarimai arba reikalavimai, kylantys iš šios Sutarties ar susiję su šia Sutartimi, sprendžiami derybomis. Nepavykus ginčo (ar kito nesutarimo) išspręsti derybomis per 30 (trisdešimt) kalendorinių dienų nuo derybų pradžios, ginčas sprendžiamas teisme pagal Lietuvos Respublikos teisę, pasirenkant teismingumą pagal Koordinatoriaus buveinės vietą.

**VIII SKYRIUS**

**BAIGIAMOSIOS NUOSTATOS**

8.1. Šalys užtikrina, kad Sutarties galiojimo metu jos pateiks viena kitai rašytinius pranešimus dėl bet kokio įvykio, aplinkybės ar sąlygos, kuri galėtų daryti įtaką šiai Sutarčiai ar sukelti jos pažeidimą, atsiradimo ar egzistavimo, taip pat, kad jos veiks gera valia viena kitos atžvilgiu ir dės pastangas užtikrinant, kad ši Sutartis būtų vykdoma.

8.2. Nė viena iš Šalių neturi teisės perleisti savo įsipareigojimų, teisių ar reikalavimų, kylančių iš šios Sutarties.

8.3. Šalys įsipareigoja užtikrinti tinkamą asmens duomenų, gautų vykdant šią Sutartį, tvarkymą, atitinkantį 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (toliau – Bendrasis duomenų apsaugos reglamentas, BDAR) bei Lietuvos Respublikos asmens duomenų teisinės apsaugos įstatyme keliamus reikalavimus.

8.4. Visi Šalies viena kitoms perduodami pranešimai turi būti siunčiami paštu arba elektroniniu paštu šioje Sutartyje nurodytais adresais arba, jeigu Šalys yra raštu informavusios viena kitas apie tų adresų pasikeitimus, kitais, Šalių nurodytais, adresais. Pranešimai taip pat gali būti perduodami kitoms Šalims pasirašytinai. Pasikeitus Šalių adresams bei rekvizitams, Šalys privalo per 3 (tris) darbo dienas apie tai raštu informuoti viena kitas.

8.5. Sutartis sudaroma 4 vienodais egzemplioriais (po vieną kiekvienai Šaliai) arba sudaroma elektroninio ryšio priemonėmis (tokiu atveju pasirašyta Sutartis kitai šaliai pateikiama el. paštu ar kitu el. būdu). Abu Sutarties sudarymo būdai yra laikomi lygiaverčiais.

8.6. Sutarties neatskiriamas 1 priedas yra:

8.6.1. Šalių veiklų ir atsakomybių pasidalijimas.

**ŠALIŲ ADRESAI IR REKVIZITAI**

|  |  |
| --- | --- |
| **Koordinatorius**  Rietavo savivaldybė  Laisvės a. 3, 90311 Rietavas  AB „Swedbank“, banko kodas 73000  Sąskaitos Nr. LT29 73000 10002563050  Tel. +370 448 73 200  El. p. [savivaldybe@rietavas.lt](mailto:savivaldybe@rietavas.lt)  Rietavo savivaldybės meras  Antanas Černeckis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | **1 Partneris**  Mažeikių rajono savivaldybė  Laisvės g. 8, 89223 Mažeikiai  Luminor Bank AS, banko kodas 40100  Sąskaitos Nr. LT83 40100 40700010058  Tel. +370 443 98 204  El. p. administracija@mazeikiai.lt  Mažeikių rajono savivaldybės merė  Rūta Matulaitienė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |
| **2 Partneris**  Plungės rajono savivaldybė  Vytauto g. 12, 90123 Plungė  Luminor Bank AS, banko kodas 40100  Sąskaitos Nr. LT43 40100 43000070025  Tel. +370 448 73 166  El. p. [savivaldybe@plunge.lt](mailto:savivaldybe@plunge.lt)  Plungės rajono savivaldybės meras  Audrius Klišonis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | **3 Partneris**  Telšių rajono savivaldybė  Žemaitės g. 14, 87133 Telšiai  Luminor Bank AS, banko kodas 40100  Sąskaitos Nr. LT09 40100 42800030059  Tel. +370 444 54 761  El. p. [info@telsiai.lt](mailto:info@telsiai.lt)  Telšių rajono savivaldybės meras  Tomas Katkus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_